

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020.gada 22.oktobrī Nr.453

(protokols Nr.17, 24.p.)

**Par precizējumiem Priekuļu novada domes 2020.gada 25.jūnija lēmumā Nr.296 “Par zemes ierīcības projektu nekustamajam īpašuma “Jaundrākas”, Liepas pagastā, Priekuļu novadā” (protokols Nr.11, 32.p.)**

Priekuļu novada dome novada izskata SIA ,,SCA Latvijas meži”, juridiskā adrese Rīgas iela 103, Valmiera, iesniegumu (23.09.2020., Nr.3.1-5.2/2020-3692), par nepieciešamību precizēt Priekuļu novada domes 2020.gada 25.jūnija lēmumu Nr.296 (prot.Nr.11, 32.p.) „Par zemes ierīcības projektu nekustamajam īpašumam „Jaundrākas”, Liepas pagastā, Priekuļu novadā”, un paredzēt sadalīt nekustamajā īpašuma ietilpstošo zemes vienību ar kadastra apzīmējumu 4260 001 0014 divās zemes vienībās un izveidot divus nekustamos īpašumus.

Izvērtējot augstāk minēto un pamatojoties uz Ministru kabineta 2016.gada 2.augusta noteikumu Nr.505, „Zemes ierīcības projekta izstrādes noteikumi” 11.punktu, un Priekuļu novada domes Tautsaimniecības komitejas 2020.gada 15.oktobra lēmumu (protokols Nr.10), PAR –12 (Elīna Stapulone, Aivars Tīdemanis, Aivars Kalnietis, Juris Sukaruks, Jānis Mičulis, Arnis Melbārdis, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Izteikt Priekuļu novada domes 2020.gada 25.jūnija lēmuma Nr.296 (prot.Nr.11, 32.p.) konstatējošās daļas 3.punktu sekojošā redakcijā:
   1. ,,3. Iesniedzēja lūdz sadalīt zemes vienību ar kadastra apzīmējumu 4260 001 0014 divās atsevišķās zemes vienībās un izveidot divus jaunus nekustamos īpašumus”;
2. Izteikt Priekuļu novada domes 2020.gada 25.jūnija lēmuma Nr.296 “Par zemes ierīcības projektu nekustamajam īpašuma “Jaundrākas”, Liepas pagastā, Priekuļu novadā” (prot.Nr.11, 32.p.) lemjošās daļas 1.punktu sekojošā redakcijā:
   1. ,,1. Neiebilst zemes ierīcības projekta izstrādei nekustamajam īpašumam „Jaundrākas”, Liepas pagastā, Priekuļu novadā, ar kadastra numuru 4260 001 0014, paredzot sadalīt to divos atsevišķos nekustamajos īpašumos – zemes vienību ar kadastra apzīmējumu 4260 001 0014 sadalot divās zemes vienībās, saskaņā ar pielikumu”;
3. Izteikt Priekuļu novada domes 2020.gada 25.jūnija lēmuma Nr.296 (prot.Nr.11, 32.p.) lemjošās daļas 2.punkta sekojošus apakšpunktus jaunā redakcijā:
   1. ,,2.1. Atdalāmās, apbūvētās zemes vienības, kurā dominējošā ir lauksaimniecības zeme (Nr.1 pielikumā), platība orientējoši 18,2 ha, vairāk vai mazāk, cik izrādīsies izstrādājot zemes ierīcības projektu;

2.2. Atdalāmās, neapbūvētās zemes vienības, kurā dominējošā ir meža zeme (Nr.2 pielikumā), platība orientējoši 19,2 ha, vairāk vai mazāk, cik izrādīsies izstrādājot zemes ierīcības projektu;

2.3. Pieprasīt un saņemt zemes ierīcības projekta izstrādes nosacījumus no Dabas aizsardzības pārvaldes”;

1. Izteikt Priekuļu novada domes 2020.gada 25.jūnija lēmuma Nr.296 (prot.Nr.11, 32.p.) lemjošās daļas 3.punktu sekojošā redakcijā:
   1. ,,3. No jauna izveidotajam nekustamajam īpašumam, sastāvošam no vienas zemes vienības, jaunu nosaukumu: ,,Jaundrāku mežs”, Liepas pagasts, Priekuļu novads, piešķirt apstiprinot zemes ierīcības projektu”;
2. Atbildīgais par lēmuma izpildi Teritorijas plānotājs Juris Pētersons;
3. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā grafiskais pielikums uz vienas lapas.

Domes priekšsēdētāja (paraksts) Elīna Stapulone